**ODGOVOR**

на пратеничко прашање од пратеникот Роза Топузова Каревска, поставено меѓу две седници на Собранието на Република Македонија,

на 9 октомври 2009 година

1. Националниот конзерваторски центар како надлежна установа за заштита на манастирот св. Јован Бигорски ја поседува целокупната потребна документација, фото и техничка, врз чија основа ќе се изработи проект за целосна реконструкција на опожарените конаци и конзервација на остатоците кои ќе бидат соодветно третирани.

2. Споменичката целина манастор св. Јован Бигорски е прогласена за споменик на културата со решение бр.30 од 10.11.1953 година од страна на Централен завод за заштитување на културните споменици и природни реткости во македонија, без пропишан режим за заштита. Дополнително на ова решение се цитирани извадоци од членовите на тогашниот Закон за заштита на спомениците на културата и природните реткости со кој што во многу воопштена форма се даваат мерките за заштита на културното наследство во целина, а не на конкретниот случај на предметната споменичка целина манастир св. Јован Бигорски. Надлежната институција за заштита постапувала во согласност со законот и нејзините ингеренции во поглед на заштитата на споменичката целина. Воедно Ве известуваме дека во тек е постапка за ревалоризација за споменичката целина со изготвен елаборат за ревалоризација и предвремен режим за заштита.

3. Во пожарот се оштетени две икони: Благовештение и Крштевање додека Деизис со 15 икони се целосно изгорени и уништени.

4. Во поглед на книжниот фонд врз основа на сознанијата од увидот кој што го изврши Националниот конзерваторски центар, изгорени се личната административна архива на монасите и личната библиотека со книги кој повторно можат да се набават. Што се однесува до останатото културно наследство, изгорени се резбана каса, украсните таваници од машката и женската трпезарија и дебарска и селечка одаја со резбани розети. Во голема мера уништени се фреските од машката трпезарија на јужниот сид и апсидата од машката трпезарија сочувани се фрагменти од живописот in situ, како фрагменти откриени и селектирани во шутот по опожарувањето.